﻿Universitatea Babeş–Bolyai Facultatea de Istorie şi Filosofie Şcoala Doctorală de Filosofie Conferinţa doctoranzilor Cercetări filosofice doctorale în societatea bazată pe cunoaştere Conferinţă organizată în colaborare cu: Departamentele de filosofie, Centrul de Filosofie Antică şi Medievală, Centrul de Filosofie Aplicată vineri, 4 mai 2018 Rezumate Drd. Iolanda – Georgiana Anastasiei (anul 1, prof. univ. dr. Dan-Eugen Raţiu) Impactul relaţiei artist–galerie asupra artei contemporane. O analiză a tipurilor de colaborare A stabili o definiţie exactă a modului de colaborare dintre artişti şi galeriile actuale este un lucru anevoios din moment ce arta contemporană stă sub semnul unor pluralităţi de abordări şi viziuni artistice. Cel mai bun indicator al coexistenţei unor forme de artă foarte diferite îl reprezintă galeriile de artă contemporană având în plus capacitatea de a releva impactul unor factori sociali sau instituţionali asupra artei. Astfel, miza cercetării ce o propun nu este exclusiv o definire exactă a relaţiei dintre artişti şi galerii în lumea artei, ci şi, mai degrabă urmăresc în ce măsură colaborarea dintre cele două părţi este capabilă să transforme lumea artei contemporane. Într-un volum recent, Who's Afraid of Contemporary Art, editat în 2017 de către curatorul asistent de la Muzeul Guggenheim, Kyung An şi Jessica Cerassi, managerul galeriei londoneze Caroll/Fletcher, cei doi autori se întreabă (cu privire la rolul galeriilor), dacă nu cumva galeriile vor fi „the Next Big Thing” pentru arta contemporană. Referitor la relaţia dintre galeriile de artă contemporană şi artişti, cei doi fac o afirmaţie ce mi-a atras atenţia şi m-a motivat să cercetez mai atent subiectul, şi anume: „În cea mai bună formă a lor, relaţiile dintre galerii şi artişti sunt fondate mai mult pe o admiraţie reciprocă decât pe un interes monetar.” (An, Cerassi, 2017, p.71). Pentru a vedea în ce măsură această afirmaţie ar putea fi una validă şi se pretează la situaţia actuală a lumii artei globale, consider că este nevoie de o aprofundare a variabilelor relaţiei dintre artişti şi galerii. Trebuie ţinut cont totodată, 2 Conferinţa anuală a doctoranzilor Şcolii Doctorale de Filosofie — 4 mai 2018 că putem avea cadre distincte care pot crea modalităţi diferite de relaţionare. Nu asistăm neapărat la o unificare a tipurilor de colaborări. Aşadar, având în vedere flexibilitatea lumii artei contemporane şi tranziţia sa permanentă, ca să putem configura un portret provizoriu al relaţiei dintre artist şi galerie este nevoie să clarificăm mai întâi o serie de aspecte ale acestei relaţii. Cum ajung să colaboreze artiştii cu galeriile? Cine pe cine alege? Cum se poate menţine o relaţie durabilă între artist şi galerie? În ce măsura arta produsă de artist este afectată de programul şi intenţiile de dezvoltare ale galeriei? Se poate ajunge la o constrângere a creativităţii artistului? Sau, se inserează o relaţie de putere între artist şi galerist? Şi, dacă da, atunci cine deţine puterea? Acestea sunt o serie de întrebări la care studiul de faţă va încerca să răspundă având ca reper literatura de specialitate. Drd. Ramona Nicoleta Arieşan (anul 2, prof. univ. dr. Veress Carol) Dimensiunile şi afinităţile jocului Atât în filosofie cât şi în artă, există substraturi subtile sau invizibile, uneori imperceptibile, care pot fi tangibile sau intangibile. În funcţie de perspectiva noastră sau prisma prin care percepem sau privim lucrurile sau obiectele, totul se modifică în cele din urmă. Jocul, în viaţa noastră, are un rol foarte important, care poate fi nu doar constructiv ci şi distructiv (şi când mă refer la cuvântul distructiv, vom lua în considerare câţiva factori importanţi, care vor influenţa în mod subit sensul vieţii noastre, afinităţile dintre noi ca şi fiinţe umane, ca şi persoane, ca şi individ..., însă dimensiunile nu numai ale jocului, fie el metaforic, artistic, filosofic, etc., ci şi ale hermeneuticii, în anumite ipostaze, de la trecut la prezent şi înspre viitor, traversează acele imagini ale unei vieţi care se închide sau se dizolvă ca într-o stare febrilă sau de halucinaţie), ce reprezintă acordul dintre extaz şi agonie. Amintirea jocului, probabil că pentru unii nu este decât o discrepanţă pe care o sesizează, fără a o deosebi de ceea ce este efemer sau ludic, ceea ce oarecum aparţine sufletului sau unei permanenţe care conţine şi elemente de continuitate. Nu există nostalgie mai mare decât cea incendiară, cea a unui filosof sau a unui artist, necontemplat. Fiecare se identifică, oarecum, prin filosofie şi artă, prin transpunerile ideologiilor contemporane, astfel simbolizând acea aspiraţie a purităţii sufletului şi a libertăţii care pentru mulţi dintre noi întârzie. În esenţă, încercăm să trecem peste acele concepte definitorii ale afinităţii şi ale dimensiunilor jocului, cele care nu fac altceva decât să ne îndoctrineze sau să ne facă indiferenţi (tensiunea dintre a trăi şi a exprima, tensiunea dintre a percepe şi a extinde). Tensiunea dintre a exista, a fi conştient şi a fi capabil se conturează în momentul în care acceptarea de sine transformă şi exprimă starea interioară, indiferent de calitatea indestructibilă a ego-ului, a alter ego-ului sau a super-ego-ului. Experienţele şi procesul care ne duc înspre emancipare, înregistrează acţiunea nu numai a omului sau a echilibrului, dar şi a conceptului în sine, care subliniază atât efortul său cât şi momentele petrecute atât în artă cât şi în filosofie, atunci când deschiderea perspectivelor nu limitează ancorarea sau detaşarea noastră din realitatea cotidiană. Există o transformare subită, care idealizează un fel de concept, la un moment dat. Considerând mai multe direcţii ale unei percepţii sau activităţi asupra sa „– accedem însă mai uşor şi mai firesc la explicaţiile metamorfozelor petrecute în creaţia literară şi artistică, în raporturile dintre ele.”1 Ne mistuie gustul vieţii şi idealul în interior. Realitatea ca şi prezenţă care se manifestă permanent între noi şi totuşi în ciuda unei aparenţe improvizate, ne face să refuzăm sau să credem că acel concept care generalizează arta, muzica, filosofia sau literatura, nu face altceva decât să elaboreze evocările frecvente care conturează atât percepţia cât şi perspectiva. Perspectivă exprimată prin tot ceea ce ne defineşte. Ceea ce ne sfâşie poate fi infantil sau contemporan. Nu există decât acele cugetări interioare exprimate prin artă, filosofie sau hermeneutică. Răbdători fiind, ne mulăm precum un obiect, pro sau contra, când în anumite „Cercetări filosofice doctorale în societatea bazată pe cunoaştere” — Rezumate 3 cazuri ni se cere, oarecum, iluzia moralei sau acea exuberanţă vivace a unui ideal, dar având în vedere unele opoziţii sau circumstanţe, decădem subtil. Eliminând paradoxul în care trăim, reuşim să îndepărtăm şi să dizolvăm barierele dintre real şi ireal, dintre cotidian şi o lume de vis (compusă din artă, muzică, literatură, filosofie, etc.), putem păşi într-o altă dimensiune, fiind în acelaşi timp ancoraţi în realitate. Avem posibilitatea de a evada dintr-o lume pustie în care mizantropul trăieşte un joc exprimat prin intermediul artei, astfel încât afinităţile devin ceva ce depăşeşte orice adevăr imuabil. Există totuşi, indiferent de afinităţi şi de dimensiuni, o logică interioară, o consecvenţă a trăirilor care se reflectă prin intermediul jocului, formând un spectru neuniformizat şi complex. 1 Mihai Nadin, „Arta de a trăi”, Editura Eminescu, 1972, p. 153 Drd. Oana Cătălina Bucur (anul 1, prof. univ. dr. Dan-Eugen Raţiu) Relaţia corp–identitate–feminism în artă Lucrarea urmăreşte să aducă în discuţie modul în care se articulează reciproc conceptele de corp, identitate şi feminism pe tărâmul artei. Obiectul acestei lucrări este de a susţine faptul că cele trei concepte sunt interdependente, ele se susţin şi se sprijină reciproc în propria determinare. Analiza noastră urmăreşte în mod principal relaţionarea care apare din analiza în câmpul artei, implicaţiile la nivel social fiind secundare. Drd. Adriana Bun (anul 3, prof. univ. dr. Virgil Ciomoş) Infancy şi experienţa limitelor limbajului În această conferinţă voi începe prin a vorbi despre noţiunea de infancy pentru ca în final aduc în discuţie o posibilă legătură a acesteia cu noţiunea lacaniană de lalangue. Pentru Agamben, o experienţă primară, departe de a fi subiectivă, poate fi doar ceea ce apare drept înaintea subiectivităţii şi, prin urmare, a limbajului, adică o experienţă lipsită de cuvinte, un infancy uman. În acesta direcţie, o teorie a experienţei devine o teorie a lui infancy. Infancy nu este ceva care din punct de vedere cronologic precede limbajul, nu este un paradis pe care într-un anumit moment îl părăsim pentru a putea vorbi, ci coexistă cu limbajul şi este un experimentum linguae în care limitele limbajului nu se găsesc în afara sa, ci într-o experienţă a limbajului ca atare, în pura sa auto-referinţă. Pornind de la problema lui infancy în calitatea sa de stare pre-subiectivă în care infancy şi limbajul se referă unul la celălalt, într-un cerc în care infancy este originea limbajului, iar limbajul originea lui infancy, este de văzut legătura acestuia cu noţiunea lacaniană de lalangue. Lalangue provine de la latinescul lalare, actul de a cânta „la, la” infanţilor pentru a-i adormi. Termenul desemnează şi gângureala infantului care încă nu vorbeşte. Lalare este un sunet separat de sens, însă nu şi separat de starea de satisfacţie a infantului. Lalangue evocă discursul care este transmis înainte de structura sintactică a limbajului şi de limba maternă. 4 Conferinţa anuală a doctoranzilor Şcolii Doctorale de Filosofie — 4 mai 2018 Drd. Georgiana Buţ (anul 2, prof. univ. dr. Dan-Eugen Raţiu) Medii, situaţii, spaţii, instalaţii, expoziţii În 1954, Friedrik Kiesler expune la Sidney Janis Gallery din New York elemente picturale unite tematic, montate într-o singură încăpere, inclusiv pe pereţi şi podea. „Galaxies”, cum a fost numită expoziţia din 1954, vine după ce designerul vienez experimentează cu crearea unor spaţii expoziţionale colaborative. Ideile lui Kiesler sunt confirmate şi întărite de artistul rus El Lissitzky, al cărui „Cabinet Abstract” din 1928, o încăpere concepută pentru a expune lucrări expresioniste, este concretizată ca o lucrare de artă în sine, iar „Proun Room” (1923) transferă imaginea picturală din „Proun Paining” în spaţiul tridimensional al galeriei. Kiesler şi Schwitters apar în mod repetat în încercările de istoricizare (fie teoretică, fie prin intemrediul studiului expoziţional) a installation art. Alături de lucrarea „Merzbau” a lui Schwitters, instalaţia expoziţională „One Mile of String” realizată de Duchamp pentru expoziţia „First Papers of Surrealism” (1942) este considerată de istorici de artă ca premergătoare genului artistic pe care Allan Kaprow îl practica în anii 1950 şi care va fi consacrat în deceniile următoare de galerii şi muzee sub numele de installation art. Lucrări multi-media de dimensiunea unei încăperi, acestea sunt imersive, site-specific şi, de multe ori, interactive. Kaprow le numeşte medii (Environments), dar acest tip de practică era numit şi „expoziţie”, sens în care trebuie înţeleasă întrebarea lui Daniel Buren din 1979: „Hasn't the term installation come to replace exhibition?” Din perspectiva studiului expoziţiilor, toate aceste întâlniri ale instalaţiei expoziţionale cu installation art — şi, în mod extins, cu ceea ce Rosalind Krauss a numit „opere ale condiţiei post-mediu”, iar David Carrier, „arta post-atelier” — au transformat modul de lucru cu spaţiul expoziţional şi percepţia expoziţiei în sine. Prin natura unor asemenea abordări, artiştii au apelat la spaţiul expoziţional pe care, într-un anume sens şi l-au apropriat, împreună cu tehnicile de expunere. Urmărind traseul parcurs de artişti în secolul XX până la „lucrare-ca-expoziţie”, studiul de faţă poziţionează aceste pratici artistice mai mult sau mai puţin disparate, ca fenomen ce a făcut posibilă concepţia „expoziţiei-ca-lucrare” din practica artistică şi curatorială de mai târziu. Drd. Slava Caramete (anul 2, prof. univ. dr. Virgil Ciomoş) Heterotopie şi stare de excepţie Concept evaziv, lansat de M. Foucault în legătură cu un text din J.L.Borges, heterotopia e „celălalt loc”, un spaţiu asignabil alterităţii pluridimensionale, un laborator în care ordinea lucrurilor este sistematic reexaminată, cu efecte uneori alienante, disruptive, tulburătoare. Proteică şi ubicuă, heterotopia juxtapune într-un singur spaţiu elemente adesea incompatibile, încapsulează discontinuităţi spaţio-temporale şi interferează derutant cu alte spaţii. Nici utopie, nici distopie, ea e liantul paradoxal al realităţii; o realitate în care tentaţiile, convingerile, ideologiile, dogmele coagulează sau ostracizează, scriu şi rescriu istorii alternative. Dacă, aşa cum ne avertizează G.Agamben, starea de excepţie — ea însăşi, la origine, o (pseudo)heterotopie cu ambiţii monopolizatoare — pare să devină paradigma de guvernare a lumii contemporane, atunci heterotopia e sortită să sucombe în magma toxică a homotopiei ce uniformizează excesiv, erodează fundamentele libertăţii şi impune o grilă imuabilă de lectură a lumii. Deconcertantă, subtilă, sofisticată, interpretabilă, contradictorie, heterotopia e ilustrarea potenţialului de explorare a spiritului; cantonarea în starea de excepţie echivalează, dimpotrivă, cu rapacitatea reprobabilă a colonizării, cu confiscarea ilegitimă a dreptului la insularitate. Heterotopia e o „lume în lume”; e reperul virtual reificat ce dă măsura permeabilităţii, libertăţii şi conştiinţei, nu doar prin includere, ci şi „Cercetări filosofice doctorale în societatea bazată pe cunoaştere” — Rezumate 5 prin excludere. Revendicarea şi asumarea ei critică, temperată, pot fi vectorii salutari de demistificare a stării de excepţie cu al cărei spectru ameninţător ne confruntăm. Drd. Luciana Cioca (anul 1, prof. univ. dr. Alexander Baumgarten) De la inceptor la magister : istoria chestiunilor vesperiale la universităţile medievale În urma încheierii anilor de studiu şi de predare a Bibliei şi a Sentinţelor lui Petrus Lombardus, ultima etapă academică supune examinării minuţioase a întregului corp al facultăţii competenţele studentului care, acum numit inceptor, se angajează în două dezbateri finale succesive: chestiunea vesperială şi aulica. Proiectul de faţă îşi propune să analizeze prima dintre acestea, chestiunea vesperială. Vesperae (sau quaestiones vesperiales, sau disputationes vesperiales) reprezentau prima etapă a acestui proces. Acestea erau ţinute după-amiaza (de unde şi numele vespera), când candidatul avea rolul de a răspunde la chestiunile propuse spre dezbatere, demonstrându-şi astfel abilitatea de a trata un subiect şi de a-şi argumenta poziţia. Numărul textelor care mai supravieţuiesc astăzi în manuscrise sau ca menţiuni în ediţii deja publicate este foarte mic, însă datorită faptului că această zonă a fost neglijată până acum, oportunităţile de studiu sunt foarte consistente. Catalogarea, editarea, analiza conţinutului acestor texte sunt, astfel, etapele de bază în recrearea acestui moment academic şi în completarea unui spaţiu gol din istoria universitară medievală. Drd. Alina Ciric (anul g3, prof. univ. dr. Virgil Ciomoş) Despre imemorial la Emmanuel Levinas Pentru Emmanuel Levinas, imemorialul este timpul despre care nici o amintire nu se poate produce, sau, altfel spus, un timp care nu intră în temporalizarea în prezenţă, fiind locul prin excelenţă destinat transcendenţei Ileităţii de unde sunt proferate apelul originar şi responsabilitatea pentru celălalt, fără a exista un acces al conştiinţei în această sferă imemorială. Levinas nu precizează totuşi dacă imemorialul poate fi accesat prin sinteze pasive la nivel de Inconştient fenomenologic. În măsura în care Ileitatea reprezintă stranietatea şi epifania unicităţii chipului care are totuşi o manifestare activă ca „vizitare”, ca apel, ca întrerupere a continuităţii temporale, înseamnă că imemorialul Ileităţii poate fi accesibil ca dimensiune diacritică unei discontinuităţi (ca proto-temporalizare) în cadrul însăşi al continuităţii temporale. Această interpretare este susţinută de hermeneutica diacritică ai cărui principali reprezentanţi sunt Paul Ricoeur, Jean Greisch şi Richard Kearney.1 Această hermeneutică ar reuşi să spaţializeze hiatus-ul între Acelaşi şi Altul2, să îl împlinească fără a-l totaliza, ca diacronie. Distanţa între Acelaşi şi Altul, dintre orizontalitate şi verticalitate ca diacronie şi întoarcere spre epifania chipului înseamnă trasarea unei căi de mijloc între extreme care presupune o „inter-comuniune între sine distincte dar nu 3 incomparabile de-a lungul unui dia-logos al sinelui însuşi ca un altul”. De aceea, propunem Ileitatea ca o a treia cale, sub forma unei stranietăţi a chipului nefiind nici o imanenţă ontologizantă, nici o transcendenţă absolută, ci o urmă fenomenologică a Infinitului în finit. În termeni richirieni, urma fenomenologică ar însemna o amprentă fenomenologică a fenomenologicului în simbolic sau o transpoziţie arhitectonică din dimensiunea exteriorităţii absolute ca în cea a interiorităţii absolute ca sensibilitate şi pasibilitatea de a fi afectat de către transcendenţă. Aşadar, Ileitatea ca urmă transcendentală a chipului se sustrage atât încercării de totalizare şi de înregimentare simbolică într-o tautologie culturală, pentru a deschide către dimensiunea fondatoare, arhaică a sublimului şi a libertăţii fenomenologice pe care o presupune. Levinas distinge două nivele ale manifestării epifaniei chipului: un nivel orizontal unde manifestarea sa este istorico-culturală şi un nivel vertical al dezvăluirii sale ca 6 Conferinţa anuală a doctoranzilor Şcolii Doctorale de Filosofie — 4 mai 2018 „vizitare”, ca pură discontinuitate în faza de prezenţă a temporalizării în prezent viu (nivelul cultural). 1 Richard Kearney, Vers une herméneutique diacritique du passage. En dialogue avec Jean Greisch, în Cappelle Philippe, Hébert Geneviève, Popelard Marie, Le souci du passage. Mélanges offerts à Jean Greisch, Ed. du Cerf, Paris, 2004, pp. 23-40. 2 Acelaşi desemnează tendinţa ontologiei fundamentale spre totalizare şi imanentizare, şi, chiar într-un sens mai larg, orice tentativă a gândirii de a îngloba tematic ca Dit (zis) ceea ce nu poate intra într-un discurs logico-eidetic (le Dedire – dezis). Altul reprezintă transcendenţa absolută, exterioritatea absolută, care nu poate face obiectul tematizării, ci al unei responsabilităţi imemoriale pentru celălalt. 3 Richard Kearney, idem. Drd. Lorena Cozneac (anul 3, prof. univ. dr. Ion Copoeru) Conceptul de conştiinţă şi conceptul de intenţionalitate la Husserl şi Samkara În această prezentare voi face distincţia între conştiinţa la Husserl care este intenţională şi conştiinţa la Samkara care este non-intenţională. În filosofia şi logica medievală, cuvântul latin „intentio” a fost folosit pentru a numi „conceptul” sau „intensiunea”, ceva liber de lucrurile non-mentale şi ceva prezent în acelaşi timp. O conexiune între gândirea vestică şi cea estică se poate realiza prin conceptul de conştiinţă. La Husserl avem ego-ul transcendental din care rezultă conştiinţa intenţională, iar la Samkara avem conştiinţa care nu este egologică, aici ego-ul fiind un obiect mundan al conştiinţei. La Samkara, egoul este observat de conştiinţă. Distincţia pe care filosofia Advaita o face între conştiinţa pură şi ego-conştiinţa este comparabilă cu distincţia pe care o face Husserl între ego-ul pur sau transcendental şi ego-ul care realizează reducţia. Drd. Ioana Curuţ (anul 2, prof. univ. dr. Alexander Baumgarten) Philosophia acquisita vel infusa — conceptualizări ale filosofiei în Prologul lui Thomas Ebendorfer (ms. Wien, ÖNB, cod. 4369, ff. 7r–8v) Cercetarea mea are în vedere modurile de conceptualizare a filosofiei într-un text inedit: Prologul la comentariul sentenţiar al lui Thomas Ebendorfer, compus în 1421, ca parte a probelor academice necesare pentru obţinerea titlului de doctor sau magister. Manuscrisul autograf din Viena, Österreichische Nationalbibliothek (ÖNB), cod. 4369, în care poate fi identificat Prologul (ff. 7r-8v), a fost atribuit lui Ebendorfer, însă textul nu a fost editat sau studiat. Descifrarea şi lectura acestuia au dezvăluit o concepţie importantă pentru dezvoltarea interogaţiei privitoare la raportul dintre teologie şi filosofie. Elementul de noutate al poziţiei lui Ebendorfer ţine de combinarea unei duble-clasificări la nivelul fiecărei ştiinţe (acquisita/infusa) cu o perspectivă dublă (temporală/prin natură) asupra raportului dintre ele, aşa încât concluziile autorului exprimă o serie de posibilităţi legate de anterioritatea uneia faţă de cealaltă. În efortul de legitimare a teologiei ex cathedra, Ebendorfer revendică explicit un model istoric în care teologia a determinat filosofia să asume noi probleme. „Cercetări filosofice doctorale în societatea bazată pe cunoaştere” — Rezumate 7 Drd. Vlad Cristian Deac (anul g2, prof. univ. dr. Vasile Muscă) Geneza autocunoaşterii: moartea lui Dumnezeu — răzbunarea morţii tatălui Moartea tatălui încă de timpuriu, părinte faţă de care Nietzsche a dezvoltat un ataşament aparte, a marcat întreaga viaţă şi implicit opera filosofică a sa. „Dumnezeu e mort...” este afirmaţia care a suscitat de-a lungul timpului multe dezbateri. Sigmund Freud are, în schimb, o viziune interesantă asupra acestei morţi: în ce măsură moartea tatălui său nu a declanşat o zbatere lăuntrică în urma căreia a fost declarată moartea lui Dumnezeu? În ce măsură tatăl este răzbunat prin moartea lui Dumnezeu? Categoric pierderea unui apropiat, în special în copilăria timpurie — în care ataşamentul este unul maxim, generează traume. Acestea pot fi generatoare de cunoaştere sau, din contră, pot provoca tulburări de adaptare manifeste atât prin boli psihice cât şi prin relaţionarea vicioasă la societate. Drd. Victor Dogaru (anul 1, prof. univ. dr. Virgil Ciomoş) Ontologia de după (auto)surparea finitudinii în Logica Speculativă În acest articol voi arată procesul reflexiv al trecerii la Cartea a Doua a Ştiinţei Logicii a lui Hegel (i.e. Cartea Esenţei) pornind de la un punct nevralgic al Primei Cărţi a Logicii (i.e. Fiinţa), respectiv de la unitatea paradoxală a finitului şi infinitului. Producerea dedublată a finitudinii şi a infinităţii din finalul Fiinţei nu e echivalată nicidecum cu un rezultat definitiv al logicii speculative, ci, dimpotrivă, reclamă o structură conceptuală mult mai vastă, mai cuprinzătoare, mai explici(ta)te. Mai mult, tocmai această desprindere radicală de presupoziţiile Fiinţei, prezentă în abundenţă în scrierile filosofului german, va putea, paradoxal, garanta o teorie coerentă şi consistentă ontologic, nu doar logic, iar pe baza acestui fapt voi formula o critică la adresa ideii că dialectica hegeliană e doar o „metafizică fără ontologie”. De asemenea, simultan, doresc să prezint cum ideile hegeliene din Logică salvează reflexivitatea filosofică, iar aceasta printr-o articulare coerentă a conceptului de infinit aşa cum ajungem la el în mod imanent în Logică. Drd. Bogdan Dragomir (anul g2, prof. univ. dr. Virgil Ciomoş) Fundamentele inconştiente ale normativităţii. O perspectiva asupra eticii lui Jacques Lacan Expunerea abordează problema normativităţii în scrierile lui Jacques Lacan. Principalul obiectiv al analizei noastre este acela de a indica modul în care normativitatea etică se fundamentează în inconştientul subiectului uman. Al doilea obiectiv este acela de a pune în lumină principalele articulaţii ale eticii psihanalizei lacaniene. În acest scop, vom argumenta că normativitatea, înţeleasă ca lege a limbajului, este structurata la nivelul dorinţei inconştiente, dar se fundamentează în dorinţa inconştientului. Dorinţa inconştientului este dorinţa Celuilalt. Urma acestei dorinţe, refulată în mod fundamental, poate fi identificată în sentimentul de culpabilitate. Sentimentul culpabilităţii provine dintr-o atitudine de laşitate morală, care presupune renunţarea la dorinţa Celuilalt. În cele din urmă, vom arata că autentica atitudinea morală, cel puţin în cadrul eticii psihanalizei, rezidă în asumarea dorinţei inconştientului. 8 Conferinţa anuală a doctoranzilor Şcolii Doctorale de Filosofie — 4 mai 2018 Drd. Emilia Faur (anul 2, prof. univ. dr. Marta Petreu-Vartic) Contimporanul. O imagine a focarului avangardelor artistice şi literare româneşti Primă revistă de avangardă românească, Contimporanul (1922-1933) reprezintă punctul de plecare în cercetarea avangardelor literare şi artistice româneşti. Considerată de orientare mai degrabă „moderată” de către critica şi istoria literară românească (Mincu, Pop), Contimporanul este totuşi punctul de iradiere a grupurilor de avangardă „radicale”, programatice, constituite în jurul revistelor 75 H.P. (1924), Punct (1924-1925), Integral (1925-1928) sau unu (1928-1932), ele înţelegându-se adesea ca fiind ceea ce grupul de la Contimporanul n-a ştiut, n-a vrut, sau n-a putut să fie. Tocmai de aceea cercetarea avangardelor istorice nu poate să ocolească investigarea parcursului acestei reviste — animată de programe şi ambiţii culturale diferite pe parcursul existenţei sale. De la primele apariţii, Contimporanul îşi propune să devină tribuna opiniei şi educatorul moravurilor şi gustului generaţiei postbelice, împotriva status-quo-ului politic şi cultural din tânăra Românie Mare. Odată cu publicarea primului său manifest artistic în anul 1924 (Manifestul activist către tinerime), Contimporanul aşază în prim-plan proiectele sale estetice, nelipsind totuşi, pe alocuri, critica sistemului (intervenind în principalele dispute ale vremii — chestiunea evreiască, probleme de planificare urbană sau politici sociale afectate de interese de grup). În ultimii ani ai apariţiei sale, începând cu 1929, Contimporanul revine la proiectul iniţial, aşezând în prim-plan articole de denunţare a ordinii politice actuale, şi deschizându-se către contribuţii literare şi artistice eterogene. Câştigurile de capital de imagine şi prestigiu transformă treptat Contimporanul într-o instituţie culturală bine integrată şi, astfel, în pofida pretenţiilor proprii, lipsită de „direcţia” din etapele anterioare. Făcând istoria intelectuală a grupului şi a revistei, ne propunem să urmărim rolul ei în dinamica complexă a mişcării de avangardă româneşti. Liniile de urmat aici sunt, nu doar în ordinea disputelor vremii, ci şi a cercetărilor recente asupra specificităţii social-politice şi culturale a avangardelor istorice în context european (Michaud, Bätschmann, Peter Bürger etc): a implicării sociale a artei, a „autonomiei” artistice, a accentuării rolului creativităţii, a substituirii ordinii socio-politice cu programe artistice etc. Drd. Oana-Corina Filip (anul 3, prof. univ. dr. Alexander Baumgarten) Paradisul, conştiinţă colectivă — Ioan de Salisbury, precursor al lui Dante? Imaginea paradisului drept o conştiinţă colectivă a umanităţii îi este atribuită în istoria filosofiei lui Dante. Mai puţin cunoscut este faptul că ideea apare stipulată şi de Ioan de Salisbury în cartea a cincea a Policraticus-ului. Aici, Ioan abordează problema cunoaşterii lui Dumnezeu, etapizând-o şi totodată clasificând-o în cunoaşterea din timpul vieţii pământeşti şi cunoaşterea din viaţa de apoi. Cunoaşterea din timpul vieţii temporale este mediată, dar şi nemediată de trup. Din cauza medierii trupului intervin sacramentele ca o necesitate, ele fiind expresii metaforice ale relaţiei cu divinitatea. Totuşi, în ciuda prezenţei trupului, Ioan de Salisbury susţine că ar exista o formă de relaţionare directă cu Dumnezeu, chiar şi în timpul vieţii pământeşti, prin iubirea creştină. Această relaţionare directă este posibilă dat fiind faptul că Dumnezeu este prezent în fiecare om, dar se manifestă diferit, din cauza trupului. În ce priveşte viaţa de apoi, Policraticus-ul prezintă imaginea unui paradis în care oamenii, nu doar ca îl cunosc direct şi plenar pe Dumnezeu, dar se cunosc plenar şi unii pe alţii. La fel ca şi în cazul lui Dante, apar întrebări legate de individualitatea sufletelor, dar şi de posibila filiaţie dintre cei doi autori. „Cercetări filosofice doctorale în societatea bazată pe cunoaştere” — Rezumate 9 Drd. Ioan Emanuel Gruia (anul 1, prof. univ. dr. Ion Copoeru) Modele şi sisteme de referinţă care structurează activitatea şi fazele grupurilor de suport de sorginte existenţial-fenomenologică adresate părinţilor copiilor diagnosticaţi cu tulburări de spectru autist Dacă intervenţiile psihoterapeutice (în speţă cognitive şi comportamentale) s-au axat de-a lungul vremii pe dezvoltarea competenţelor, abilităţilor şi aptitudinilor sociale, cognitive, comportamentale, lingvistice, motrice, de integrare senzorială ale copiilor diagnosticaţi cu tulburări de spectru autist, părinţii şi/sau persoanele de suport ale acestor copii adesea au fost ignorate şi nu li s-a oferit consultanţă de specialitate pentru a se adapta (emoţional, mental şi practic) la situaţia pe care o implică dizabilitatea copilului lor. Lucrarea de faţă îşi propune să prezinte modul în care metode de consiliere filosofică precum antrenamentul în dileme, dialogul nelsonian socratic sau procesul PEACE se pot adapta şi aplica în cadrul grupurilor de suport de sorginte existenţial-fenomenologică adresate părinţilor copiilor diagnosticaţi cu tulburări de spectru autist. De asemenea, dată fiind importanţa pe care un anumit cadru conceptual îl are în structurarea activităţilor de grup, (i) identificarea sistemului filosofic de referinţă, precum şi (ii) prezentarea aspectelor psihometrice ale scalelor existenţial-fenomenologice reprezintă un aspect major la care această lucrare trimite. Nu în ultimul rând, prezentarea structurii şi a fazelor unui program de consiliere filosofică de grup, pe care l-am creat cu scopul de a valorifica şi sublinia modul în care principiile fenomenologiei se pot aplica în cadrul şedinţelor de consultanţă filosofică adresate părinţilor copiilor cu autism (şi care îmbină totodată aspectele menţionate mai sus), marchează maniera în care domeniul interdisciplinar aflat la graniţa dintre psihologia clinică, psihoterapie şi filosofie practică poate fi dezvoltat şi oferă, totodată, un model sub forma căruia grupurile de suport pentru părinţii copiilor cu autism pot funcţiona. Drd. Marcel Vasile Holunga (anul 2, prof. univ. dr. Ion Copoeru) Devianţa infracţională între normalitate şi boală Devianţa orice tip de conduită care iese din normele admise de o societate într-un anumit timp şi spaţiu determinat. Deviant rămâne diferită de delicvenţă în sensul că anormalitatea sa nu se asociază în mod obligatoriu cu o încălcare a regulilor, fie civile, fie penale ale societăţii. Ea şochează totuşi societatea prin modurile de a fi şi a trăi diferite de acelea care au curs în mediul social şi cultural în care îşi duce existenţa individul deviant. Ceea ce caracterizează cel mai mult devianţa este aceea că ea este percepută şi definită de o privire exterioară individului sau grupului din care provine. Societatea care stabileşte norme sau legi îşi arogă dreptul de a decreta deviant cutare individ. Pentru a înţelege societatea este necesar să se înţeleagă şi fenomenele de devianţă care apar în cadrul ei, Robert Merton (4 iulie 1910 – 23 februarie 2003) va revizui în mod critic această noţiune, subliniind că orice act deviant îşi are sursa în societate şi nu în psihicul individului, fiind dependent mai mult de insuficienţele societăţii decât de insuficienţele controlului social. Merton va evidenţia legătura stabilită între devianţă şi anomie, considerând că orice act deviant îşi are cauza într-o anumită stare anomică a societăţii. Anomia reprezintă deci o stare a organizării sociale lipsite de coeziuni, care favorizează devianţa datorită pierderii caracterului orientativ al vechilor norme şi întârzierii apariţiei unor norme noi. Dacă pentru o serie de autori anomia are preponderent un sens subiectiv, fiind un produs al desocializării sau marginalizării individului, pentru alţi autori ea are un sens prioritar obiectiv, fiind echivalentă cu starea de „dezinstituţionalizare”, cu ruperea completă a ordinii normative şi cu absenţa complementarităţii proceselor de interacţiune socială — stări care generează în mod fundamental devianţa. Anomia este un 10 Conferinţa anuală a doctoranzilor Şcolii Doctorale de Filosofie — 4 mai 2018 factor generator de devianţă şi nu invers, fiind specifică societăţilor în care există două sau mai multe sisteme normative, conflictuale. Devianţa reprezintă un fenomen normal, în cadrul evoluţiei societăţii, a moralei şi a dreptului, iar individul deviant nu trebuie considerat neapărat ca o fiinţă nesociabilă, ca un element parazitar, neasimilabil, introdus în corpul societăţii, ci el este un agent regulator al vieţii sociale. Deviantul serveşte drept indicator al stării de spirit al societăţii. Cu cât dictatura normelor, legilor este mai mare cu atât devianţa va creşte. Devianţii indică faptul că ceva este greu de suportat şi că acel ceva împiedică omul de a trăi, gândi şi acţiona liber, toate acestea în viziunea fiecăruia. Astfel noţiunea de devianţă este implicată în însăşi ideea de societate, explicând multele disfuncţii şi contradicţii sociale care generează acte de violare a legilor şi normelor de convieţuire socială. Drd. Cristina Melania Horotan (anul 3, prof. univ. dr. Alexander Baumgarten) Clarificări conceptuale în Prologul lui Jacobus de Spinello la Cartea Sentinţelor — BH MSS. 58 Versiunea Prologului lui Spinello pe care o găsim transcrisă în manuscrisul 58 de la Madrid este evident mai nouă decât aceea care a servit ca sursă manuscrisului din Koln. Autorul a considerat necesară reorganizarea conţinutului şi adăugarea unor lămuriri terminologice, înainte de a trece la dezbaterea întrebărilor complexe. În prima Quaestio a Prologului său, întrebarea „dacă viaţa veşnică este un bine pentru cel aflat pe cale, după faptul că se află pe cale” (utrum vita aeterna sit homini viatori bonum secundum quod viator est), dubium primum în K ia forma unui articol (secundus articulus) în versiunea reelaborată a textului. Necesitatea de a defini termenii viator şi bonum generează răspunsuri complexe, structurate în dubii, argumente pro şi contra, concluzii, răspunsuri la argumentele contra. Drd. Vlad-Lucian Ile (anul 2, prof. univ. dr. Alexander Baumgarten) Probleme ale interpretării supoziţiei personale la William Ockham În secolul al XIV-lea teoria supoziţiei poate fi caracterizată ca un produs matur al logicii medievale, fapt care presupune existenţa unei clasificări sub criterii mai riguroase decât în secolul precedent a tipurilor de supoziţie pe care un termen îl poate avea într-o propoziţie. William Ockham, cu lucrarea sa Summa logicae, nu face excepţie de la această stare de fapt. Definiţiile, regulile şi exemplele, pe care logicianul englez le foloseşte în tematizarea supoziţiei personale, au dus începând cu jumătatea secolului XX la naşterea unei tradiţii interpretative care mizează pe similarităţi structurale între teoria supoziţiei personale şi teoria cuantificării. Din această perspectivă, dacă teoria supoziţiei personale poate fi considerată o teorie a cuantificării sau un precursor al acesteia, atunci ea ne poate arăta cum din fiecare dintre cele patru propoziţii categorice putem infera pe baza unor criterii sintactice propoziţii echivalente, în care cel puţin unul dintre termenii comuni cuantificaţi existenţial sau universal este înlocuit cu un termen discret lipsit de cuantificare. Însă pe cât de îndrăzneţ este acest proiect interpretativ, pe atât este el de problematic. Necesitatea unei reguli de prioritate în analiză, supoziţia predicatului propoziţiei particulare negative, echivalenţa dintre propoziţii şi statutul demersului de formalizare reprezintă dificultăţi interpretative serioase. În consecinţă, cercetarea de faţă îşi propune, mai întâi, să realizeze o scurtă prezentare a teoriei supoziţiei la Ockham, apoi, să analizeze principalele rezultate ale interpretării supoziţiei personale ca o teorie a cuantificării, iar în final, să dezbată principalele probleme pe care le întâmpină această interpretare particulară a teoriei supoziţiei personale ockhamiste. „Cercetări filosofice doctorale în societatea bazată pe cunoaştere” — Rezumate 11 Drd. Teodora Adriana Irimciuc (anul 3, prof. univ. dr. Marta Petreu-Vartic) Despre iubire — Cioran îndrăgostit Prin prezentarea de faţă, voi încerca să arăt o faţă mai puţin văzută a lui Cioran, aceea a unui om îndrăgostit. După cum bine ştim, filosoful transilvănean a fost un gânditor al fragmentelor, exprimării lirice, al gândurilor reieşite din propriile simţiri şi experienţe. În filosofia sa, dragostea nu este analizată şi prezentată drept un concept ci, din contră, ideile referitoare la iubire sunt într-o relaţie de simbioză cu experienţele sale. De tânăr, Cioran a aflat ce înseamnă dezamăgirea în dragoste, prin prisma primei sale experienţe neîmplinite de acest gen — aceea cu o colegă de liceu, pe nume Cella. Întregul moment, dezamăgirea şi durerea resimţite au fost transformate în idei pe care le putem regăsi preponderent în opera sa românească. Peste ani, Cioran s-a îndrăgostit de Sorana Ţopa, o figură interesantă a vremii, o actriţă carismatică şi criterionistă deopotrivă, altfel spus — o femeie enigmatică pentru care mulţi tineri intelectuali îşi făcuseră o pasiune, printre ei aflându-se şi colegul de generaţie al lui Cioran, Mircea Eliade. Nici de data aceasta eşecul nu l-a ocolit pe tânărul Cioran, totul culminând cu o decepţie de ordin intim. Ajuns în Franţa, situaţia avea să se schimbe; o întâlneşte pe Simone Boué, alături de care avea să formeze un cuplu până la sfârşitul vieţii. Iubirea i s-a arătat din nou lui Cioran, pentru ultima oară, pe vremea când avea 70 de ani, atunci când a cunoscut-o pe nemţoaica Friedgard Thoma, alături de care s-a simţit ca un tânăr îndrăgostit. În ciuda vârstei şi bolilor de care suferea, observăm că Cioran a reuşit să-şi păstreze naivitatea despre care, în scrierile sale, spunea că este absolut necesară pentru ca un om să poată simţi cum creşte pasiunea în el. Cioran, scepticul filosof român, şi-a păstrat până la finele vieţii, firea naivă şi pasională ce l-a caracterizat încă din adolescenţă. Drd. Teodor Alin Luca (anul 1, prof. univ. dr. Alexander Baumgarten) Prima frază din Categoriile lui Aristotel. Traducere şi interpretare În prezentare voi încerca să abordez prima frază din textul grecesc al Categoriilor lui Aristotel. Voi propune o traducere şi o interpretare a textului grecesc luând în considerare în primul rând perspectiva traducerii latine a lui Boethius, graţie căreia vom avea posibilitatea să surprindem primele momente ale tradiţiei receptării latine a Categoriilor. De asemenea voi lua în discuţie şi cele trei variante româneşti de traducere (Constantin Noica, Mircea Florian şi Traian Brăileanu) pe care le vom analiza comparativ, încercând finalmente să răspundem la întrebarea: de ce o nouă traducere? Drd. Andrei Marinca (anul 2, prof. univ. dr. Alexander Baumgarten) Dispute medievale în jurul atomismului: de la surse arabe la dezvoltări latine Traducerea în limba latină a tratatului lui al-G˙ aza¯l¯ı Maqa¯s. id al-fala¯sifa („Intenţiile filosofilor”) a alimentat tradiţia scolastică cu o serie de argumente formulate iniţial de Avicenna şi îndreptate împotriva unei forme de atomism prezentă în teologia islamică a acelei perioade. Aceste argumente de natură geometrică continuă şi elaborează critica lui Aristotel la adresa atomismului predecesorilor săi din Fizica, VI. Odată intrate în mediile teologice şi filosofice ale universităţilor occidentale, aceste critici au devenit parte din instrumentarul oricărui anti-atomist. Dar, în mod paradoxal, asumarea poziţiei aristotelice a generat o complexă literatură atomistă în primele decenii ale secolului al XIV-lea. Îmi propun să analizez aceste argumente, de la formulările lor originale din cultura arabă până la dezvoltările lor ulterioare în scolastica latină, studiind contextele particulare în care 12 Conferinţa anuală a doctoranzilor Şcolii Doctorale de Filosofie — 4 mai 2018 aceste argumente au apărut pentru a clarifica funcţiile pe care le-au îndeplinit în contextele respective. Drd. Claudia Marta (anul 2, prof. univ. dr. Virgil Ciomoş) Obiect şi indiscernabil Pornind de la o înţelegere a felului în care Heidegger încearcă temporalizarea radicală a aprioricului în procesul de „obiectualizare” a fiinţei, voi încerca surprinderea diferenţei ontologice pe fundalul disputei filosofiei (ca ontologie fenomenologică) cu ştiinţele obiective. Miza principală a demersului meu este aceea de a descrie nişte variaţii ale conceptului „obiect”, numai pentru a putea să îl aduc mai aproape de ceea cunoaştem astăzi ca „turnură speculativă” a filosofiei. Aceste „variaţii” trec de la sensul obiectualizării ca diferenţă temporală şi temporaliza(n)tă, la ceea ce aş numi „genericitate a indiscernabilului”. Aş arăta felul în care noua ontologie orientată către obiect, aparţinând turnurii amintite, face cu putinţă să depăşim, măcar parţial, disputa idealistă pe care o are filosofia cu ştiinţa, prin continuarea proiectului deleuzian al ontologiei diferenţei şi reafirmarea unei individualizări în cadrul obiectualizării. Prin acestea însă abordările mele nu sunt cu nimic speculative, ci se înscriu în continuare într-o tradiţie critică şi hermeneutică, pe care speră totuşi să o depăşească. Drd. Andra Mavropol (anul g1, prof. univ. dr. Dan-Eugen Raţiu) Statutul ontologic al fotografiei: de la artă la viaţa cotidiană Fotografia, o înscenare a realităţii prin joc şi ritual, este o tehnică de reproducere mecanică ce are ca scop nu redarea realităţii aşa cum este ea, ci aşa cum o intenţionează operatorul. Faptul că realitatea este redată conform intenţionalităţii operatorului, împreună cu posibilitatea distribuirii în masă a fotografiei în reţele de socializare şi publicitate fac posibilă o relaţie de complicitate între lume şi imaginea fotografică. Modul-de-a-fi-în-lume şi problematicile pe care le ridică, sunt aspecte importante pentru modul în care ne raportăm la fotografie. Însă, nu trebuie neglijat faptul că fotografia poate fi atât artă cît şi o practică socială comună, ceea ce necesită tipuri de abordare diferite. Cine fotografiază şi ce anume se întîmplă cu fotografia după ce este realizată de operator sunt problematici corespunzătoare ontologiei slabe ale fotografiei. Drd. Mircea Morariu (anul 3, prof. univ. dr. Virgil Ciomoş) Deleuze şi istoria filosofiei: ironie şi umor Conceptele de ironie şi umor au fost adesea abordate de filosofi, de la cei antici până la cei contemporani. Gilles Deleuze, renumit atât pentru interpretările sale neconvenţionale la adresa altor autori, cât şi pentru selectarea şi tematizarea unei istorii filosofice alternative, conceptualizează ironia şi umorul sub forma unei dualităţi care tranşează gândirea şi, aşadar, istoria filosofiei. Creativitatea acestei redefiniri suscită numeroase întrebări despre legătura dintre acest cuplu conceptual deleuzian (descriind direcţii sau mişcări fundamentale ale gândirii) şi felul în care alţi autori (inclusiv cei analizaţi de Deleuze) au folosit şi explicat conceptele respective. În proximitatea acestor probleme survin şi altele având ca temă conexiunile conceptuale posibile între cuplul ironie-umor, conceptele asociate acestuia (râs, comic) respectiv conceptele deleuziene care pot fi folosite pentru a descrie aceste conexiuni în cadrul unei filosofii a relaţiilor. Printre acestea din urmă se află mai ales conceptele create alături de Guattari: rizom, corp fără organe, maşină dezirantă / asamblaj etc. „Cercetări filosofice doctorale în societatea bazată pe cunoaştere” — Rezumate 13 Drd. Paul Mercier (anul 3, prof. univ. dr. Veress Carol) Conceptul de transcendenţă la Gabriel Marcel şi la Pierre Boutang De ce ar fi nevoie să explorăm din nou conceptul de transcendenţă? Gabriel Marcel şi Pierre Boutang se revoltă amândoi împotriva pierderii transcendenţei în lumea nihilismului modern care echivalează cu dispariţia sacrului. De aceea acest concept ocupă un loc foarte important în gândirea lor. Aşadar scopul acestei conferinţe constă în interogarea transcendenţei atât dintr-un punct de vedere clasic, cât şi unul adaptat gândirii existenţialiste creştine contemporane. Astfel, departe de a fi o „sferă” aflată în afara acestei lumi, transcendenţa s-ar dezvălui ca fiind ceea ce permite accesul unei imanenţe mai „autentice” împotriva întreprinderii greşite şi nimicitoare a lumii tehnice. Drd. Radu Nebert (anul g3, prof. univ. dr. Virgil Ciomoş) Despre frumos şi sublim în teologia lui Toma de Aquino Pornind de la o abordare teologică trinitară, gândirea tomistă fundamentează o teorie estetică nouă, care precede cea de-a treia critică a lui Immanuel Kant şi are rezonanţă în arta şi literatura secolului XX. Vorbind despre interioritate şi individualitate; despre esenţele numite quiditas; despre starea de beatitudine, revelaţie şi de trecere; despre limită, infinit şi indeterminare; se conturează un discurs despre experienţa sublimului, completat în mod extraordinar de conceptul integritas–consonantia–claritas care aşează frumosul alături de artă, înţelepciune şi adevăr. Drd. Monica Pop (anul 3, prof. univ. dr. Alexander Baumgarten) Parusia în gândirea lui Plotin Literatura de specialitate nu a cercetat îndeaproape problematica parusiei la Plotin, iar cele câteva articole care amintesc în treacăt această noţiune tind să o asocieze exclusiv cu problematica Unului. Or, a vorbi despre parusie nu înseamnă a face doar exegeza Unului. Citirea răsturnată a Enneadelor ne pune în faţa unei situaţii inedite: despre Unul se poate spune mai degrabă că nu este decât că este. Dar, mai departe, vom afla că există, totuşi, un kosmos plotinian, alcătuit nu din una, ci din două realităţi: una inteligibilă şi una sensibilă, copie a celei dintâi. Cum au apărut aceste realităţi, în condiţiile în care, Unul recunoscut unanim drept principiu întemeietor, pare că nu există.? Iată-ne în faţa unei contradicţii, cel puţin la primă vedere. Dar aici intervine meritul şi originalitatea gândirii plotiniene. Problema prezenţei nu apare odată cu Intelectul, ea este una pre-intelectuală. Înaintea intelectului, chiar şi a parusiei înseşi, Plotin instituie o situaţie ontologică, o tensiune aparent insurmontabilă. Jocul lui „a fi” şi „a nu fi” pe care îl propune filosoful este unul foarte solicitant. Dacă spunem, împreună cu el, că Unul mai degrabă nu este, pare deja o concluzie. Suntem fixaţi, cumva, în concluzie, fără să fi parcurs etape preliminare. Odată ce spunem Unul, trebuie să vedem ce este acesta, căci negaţia pare pornită dintr-o afirmaţie iniţială. Examinând cu atenţie ipoteza plotinană, constatăm că lucrurile se complică. Transcendenţa absolută a Unului îl închide pe acesta în sine, îl izolează de celelalte realităţi. Dar celelalte realităţi nu pot exista în lipsa lui. Faptul că Plotin ne spune că există un preaplin al Unului, trebuie să conducă inevitabil spre o deschidere a acestuia. Contracţia Unului este deschisă de parusie, care are o funcţionalitate capabilă să rezolve orice tensiune iniţială. Prin parusie se produce o fixare care leagă realităţile ontologice, căci parusia înseamnă „a fi în”, iar prin ea Plotin organizează existenţa. Parusia se găseşte între „ceva” şi „altceva”, mai explicit între o închidere (Unul) şi deschidere, între o prezenţă şi prezentificare. Parusia generează 14 Conferinţa anuală a doctoranzilor Şcolii Doctorale de Filosofie — 4 mai 2018 posibilitatea fiinţei şi tot ceea ce urmează după Unul este în act. Aşadar, dacă în termenii gândirii comune contradicţia înseamnă anulare, excludere, la Plotin nu poate fi decât geneză, o geneză din şi prin lumină. Drd. Liviu Răzvan Pripon (anul 2, prof. univ. dr. Dan-Eugen Raţiu) Obiect natural (specimen) sau element al unei lucrări de artă Obiectele naturale reprezintă originea specimenelor muzeale din domeniul Istoriei Naturale şi vor funcţiona în astfel de muzee după discursul asumat, specific acestora (ştiinţific, educaţional, istoric, autentificare, patrimoniu şi aşa mai departe). Sub aceeaşi formă obiectele naturale (animale naturalizate, plante conservate, minerale, structuri biologice şi chiar microorganisme) pot constitui obiecte de artă sau elemente ale unor lucrări de artă. Ne întrebăm aici cum funcţionează din punct de vedere cultural specimenul muzeal, în poziţia unei lucrări de artă sau în contextul unei expoziţii de artă. Un număr considerabil de artişti străini dar şi autohtoni folosesc sau integrează obiecte naturale în lucrările lor sau în expoziţiile pe care le realizează. Dintre ei se remarcă la nivel internaţional şi totodată ca pionieri ai acestui demers Joseph Beuys şi Damien Hirst cu lucrarea sa: The Physical Impossibility of Death în the Mind of Someone Living realizată în 1991. Un număr de alţi artişti folosesc animale naturalizate sau alte piese de origine biologică în lucrările lor mai ales în ultimii ani. În 2017 şi 2018 s-a constatat interesul pentru acest tip de artă şi în cazul artiştilor români, câteva lucrări şi expoziţii fiind realizate în Cluj dar şi în alte oraşe. Astfel de expoziţii au fost analizate şi vor fi prezentate în lucrare cu scopul de a elucida diversele contexte în care artistul integrează obiecte de origine biologică şi totodată pentru a evidenţia un trend cultural în acest sens. Drd. Alexandru-Vasile Sava (anul g1, prof. univ. dr. Virgil Ciomoş) Timp, producţie şi istorie la Gilles Deleuze Îmi propun să prezint modul în care problema producţiei este gândită în filosofia lui Gilles Deleuze, în raport cu sursele sale: Spinoza, Nietzsche şi Marx. Pe baza acestei expuneri, voi explora cum anume poate fi concepută o ontologie deleuziană a temporalităţilor specifice producţiei, adresând pe rând problemele producţiei ca putere a corpului, a organizării producţiei ca stabilire a unui raport de forţe, şi în sfârşit a supracodării producţiei ca proces ce conjugă diferitele fluxuri de producţie în asamblajele care constituie condiţia de posibilitate a istoriei. Miza ultimă va fi de a arăta cum diferite tipuri de temporalităţi sunt aduse laolaltă atât pentru a face trecerea de la individul singular la timpul istoric, cât şi pentru a realiza transformarea timpului vieţii individuale în timpul productiv al muncii, timpul „congelat” al mărfii, şi timpul trans-subiectiv al istoriei. Drd. Sandor Seres (anul 1, prof. univ. dr. Marta Petreu-Vartic) O figură uitată a exilului românesc: Lucian Bădescu Numele lui Lucian Bădescu nu se regăseşte printre cele reţinute îndeobşte de cei care s-au ocupat de exilul cultural românesc din Franţa în secolul trecut, referirile la acest istoric literar, devenit universitar la Sorbona, fiind rare. Remarcându-se în special prin cercetările sale în domeniul literaturii franceze, prezenţa sa în cadrul activităţilor specifice exilului românesc a fost destul de redusă, ceea ce explică lipsa de interes a cercetătorilor români faţă de personalitatea şi opera sa. Încerc să aduc la lumină unele aspecte mai puţin cunoscute ale activităţii sale din Franţa, insistând asupra rolului pe care l-a jucat în viaţa unor figuri proeminente ale exilului românesc, ca Emil Cioran, Virgil Ierunca sau Mircea Eliade. „Cercetări filosofice doctorale în societatea bazată pe cunoaştere” — Rezumate 15 Drd. Raluca Marinela Silaghi (anul g2, prof. univ. dr. Aurel Codoban) Teoria asupra comunităţii în viziunea lui Jean-Luc Nancy În viziunea lui Jean-Luc Nancy, comunitatea contemporană trebuie definită ca o comunitate a finitudinii compare, o comunitate a alterităţii, în care fiinţele singulare finite trăiesc în comun, se expun una în faţa celeilalte şi se împărtăşesc prin comunicare şi compărere. Expunerea în exterior a fiinţelor singulare se face la limita comună, adică în spaţiul care nu este nici interior pur, nici exterior pur, ci un interior-exterior care defineşte necesitatea fiinţelor de a fi în comun, de a exista întru expunere. Expunerea fiinţelor singulare în exterior generează împărtăşirea mutuală a acestora în cadrul unui dialog bilateral comprehensiv (fiinţa singulară finită este o fiinţă împărtăşită), care deschide accesul uneia spre cealaltă, facilitează instalarea încrederii mutuale şi a acceptării diversităţii ca pe un plus de cunoaştere care defineşte şi îmbogăţeşte comunitate, şi nu ca o barieră comunicaţională. Apariţia unui „între” între fiinţele singulare care compar, evidenţiază singularitatea şi unicitatea fiecăreia, prin care se diferenţiază una de cealaltă. Fiinţele singulare finite se recunosc pe sine ca subiecţi doar prin raportarea la celălalt ca la o alteritate, ca la un altul diferit de sine. Recunoaşterea unicităţii fiecăreia şi raportarea la celălalt de care depinde existenţa fiinţei singulare finite doar în cadrul unei comunităţi, accentuează imposibilitatea definirii comunităţii ca o fiinţă comună, ci ca o sumă a fiinţelor singulare care convieţuiesc în comun, unele lângă celelalte, alcătuind o comunitate de tipul „Noi”. Drd. Radu-Dan Simion (anul 2, prof. univ. dr. Ion Copoeru) Etica virtuţilor în relaţie cu mediul: despre educaţia experenţială pentru apropiere, respect şi grijă faţă de sine Etica virtuţilor în relaţie cu mediul (en. environmental virtue ethics) cunoaşte, ca domeniu de cercetare, un avânt puternic în ultimele două decenii. Dezbaterile legate de problemele de mediu precum şi modelele de acţiune care pot direcţiona şi ghida acţiunile umane în direcţia unei relaţii de apropiere, grijă şi prezervare sunt şi ele actuale. În acest sens, educaţia încorporată (experenţială) în natură deţine resorturile funcţionale capabile în a oferi un corp de valori, principii, reguli şi metode care vizează o legătură armonioasă cu propria natură şi cu cea care ne înconjoară. În această prezentare îmi propun să desenez o hartă asupra felului în care se poate genera un context care să permită o transformare reală la nivelul legăturii indisolubile dintre om şi natură, o educaţie pentru bucurie, apreciere şi respect, în direcţia ideilor de dezvoltare sustenabilă şi continuă actualizare a sinelui. Bazându-mă pe experienţa mea ca cercetător în domeniul eticii mediului şi educator în Green School Romania, doresc să ilustrez prin linii teoretice şi exemple practice modul în care etica virtuţilor în relaţie cu mediul, prin educaţia experenţială în natură şi comunicarea empatică (pe modelul educaţiei non-violente) este capabilă în a inspira o structură acţională care se opune mecanicismului modern, a ignoranţei, nepăsării şi dominării egoiste. Abordarea pe care o propun permite apariţia unei perspective raţionale pozitive în care individul descoperă în ritmurile naturii propriul său ritm şi devine conştient de caracterul holist al comunităţii biotice, asumându-şi grija faţă de mediu ca semn al grijii, dragostei şi acceptării propriei sale fiinţe. 16 Conferinţa anuală a doctoranzilor Şcolii Doctorale de Filosofie — 4 mai 2018 Drd. Andreea-Iulia Someşan (anul 2, prof. univ. dr. Ion Copoeru) Forme ale refuzului suportului medical: automedicaţia Refuzul tratamentului medical în România, pe lângă deficienţele sistemului medical în sine şi, probabil, a unora dintre serviciile oferite, poartă amprenta traumelor generate de abordarea medicală profund paternalistă practicată în ţările comuniste. Dacă pacienţii nu au reuşit încă să dobândească încredere în medici, probabil şi personalul medical mai are încă de ameliorat partea de relaţionare cu pacienţii. Deşi există domenii în care chiar şi în mass-media se fac campanii pentru diminuarea refuzului, precum în cazul vaccinării, în ansamblu, subiectul refuzului recomandărilor medicului curant nu reprezintă o problemă evidentă cu care se confruntă sistemul medical românesc. Însă, dacă ar fi să încercăm a căuta alte simptome ale relaţiei deficitare dintre sistem medical sau medic şi pacient, vom observa faptul că ne aflăm printre locurile fruntaşe ale Europei în ceea ce priveşte automedicaţia. Desigur, un motiv al automedicaţiei ar putea fi inaccesibilitatea serviciilor medicale. Cu toate acestea, rata automedicaţiei nu poate fi justificată doar prin acest aspect. Dar, dacă se corelează automedicaţia cu procentajul de realizare a controalelor medicale periodice se va constata faptul că românii, în multe cazuri refuză însăşi consultul medical şi preferă să se trateze ei înşişi şi să meargă la doctor doar când nu se mai poate altfel. Iar o a treia categorie de pacienţi ce contribuie la rata crescută a automedicaţiei o reprezintă aceia care merg la consultul medical, obţin unele informaţii, încep sau nu tratamentul propus de medicul curant, iar apoi apelează la o schemă de tratament considerată de ei înşişi a fi eficientă, fără a mai se mai consulta cu vreun medic. Această atitudine vădeşte, de asemenea, o neîncredere în medici şi dispoziţia de a vedea în ei colaboratori în tratarea bolii. În acest context poate fi sesizată o relaţionare deficitară. Apoi pacientul adoptă o atitudine non-conflictuală prin alegerea făcută ulterior fără ca în momentul anamnezei să confrunte medicul cu perspectiva sa asupra bolii şi a tratamentului propus. Întrebarea care se pune este: de ce pacientul dacă are nemulţumiri privitoare la recomandarea medicului curant, alege să nu dezbată acest aspect cu în momentul anamnezei, ci să aleagă ca mai târziu să procedeze aşa cum consideră el că este mai bine? Este cumva chiar medicul cel care blochează în acest context comunicarea? Cum reacţionează medicul atunci când pacientul îi prezintă îndoieli şi chiar îi contrazice? Cât este de dispus medicul să asculte şi să facă eforturi de a înţelege perspectiva pacientului şi să încerce a oferi o alternativă adaptată care să fie cât mai convenabilă acestuia? Care sunt paşii prin care se ajunge în acest mod la automedicaţie şi ar putea exista unele ameliorări de atitudine prin care medicul şi personalul medical ar putea preveni această situaţie? Drd. Mădălina Surducan (anul 3, prof. univ. dr. Dan-Eugen Raţiu) Takashi Murakami, cazul exemplar al artistului capitalismului artistic — studiu de caz Această prezentare urmăreşte punctele centrale ale unui studiu de caz al cărui obiect este producţia artistică şi activitatea artistului contemporan de origine japoneză Takashi Murakami, pe care îl considerăm ca fiind un caz exemplar al artistului capitalismului artistic. Artist vizual, curator, producător, regizor şi scenarist de film, antreprenor cultural şi director general al propriei companii, practica acestuia şterge limitele dintre artă înaltă şi artă de masă, şi dintre artă şi marketing, folosindu-se de particularităţile culturale ale Japoniei postbelice şi de contextul exportului cultural al „Japoniei Cool” pentru a crea un brand destinat atât consumului de masă cât şi lumii artei. Studiul de caz propus va încerca să folosească particularităţile cazului analizat în vederea dezvoltării ulterioare a unor noi piste teoretice pornind de la teoria capitalismului artistic (Lipovetski & Serroy). „Cercetări filosofice doctorale în societatea bazată pe cunoaştere” — Rezumate 17 Drd. Adrian Şerban (anul 3, prof. univ. dr. Alexander Baumgarten) Doctrina universaliilor la Albert cel Mare Teoria universaliilor a lui Albert cel Mare (1200–1280) este rezumată adesea prin eticheta de „realism moderat”, una care o subsumează în mod abuziv celei tomiste şi induce în eroare cu privire la adevărata ei semnificaţie şi maniera complexă în care se inserează în ansamblul doctrinei albertiene, mai specific în metafizica şi psihologia sa filosofică, aşa cum vom încerca să arătăm în cuprinsul comunicării noastre. Mai mult, această teorie a universaliilor este deosebit de importantă inclusiv pentru posteritatea lui Albert cel Mare, căci abia în lumina implicaţiilor ei generale putem înţelege pe deplin mizele poziţiei distincte a albertismului de secol XV în raport cu tomismul şi cu doctrina acelor terministae , adepţii ockhamişti ai nominalismului — o poziţie deloc conjuncturală, albertiştii având raţiuni profunde de a se opune ambelor curente. În analiza doctrinei albertiene a universaliilor, vom încerca să surprindem nuanţele personale pe care le aduce Albert cel Mare în distingerea celor trei tipuri de universal, ante rem, in re şi post rem. Inspirată de Logica lui Avicenna, această distincţie a devenit soluţia clasică a realismului scolastic. Astfel, al doilea tratat din cartea întâi a lucrării De intellectu et intelligibili, scrisă în jurul anului 1259 şi care ne interesează în mod special, se ocupă de inteligibil. Însă chiar din primul său capitol, Albert argumentează că doar universalul este inteligibil, plasându-ne în miezul faimoasei controverse medievale. În următoarele capitole, distincţia amintită e dezvoltată într-o manieră care îl face pe Albert imposibil de aşezat între susţinătorii realismului moderat. Mai mult, al doilea tratat din De intellectu et intelligibili se cuvine pus în legătură cu Metafizica lui Albert, unde autorul distinge două ipostaze ale universalului ante rem, după cum acesta se găseşte în intelectul Primei Cauze şi precedă lucrurile din punct de vedere temporal sau le precedă, ca formă, doar din punctul de vedere 1 al substanţei şi raţiunii, nu şi temporal . Toate aceste moduri de a fi ale universalului, ireductibile unul la altul, ne vor conduce în ultimă instanţă la o doctrină albertiană a esenţei ca fundament al pluralităţii universaliilor. 1 Albert cel Mare, Metaphysica , V, 60–65: „ Ante rem autem dicitur universale dupliciter. Cum enim omnia, sicut iam multoties diximus, sint in intellectu primae causae [. . . ] Alio autem modo dicunt universale ante rem non tempore, sed substantia et ratione ”. Drd. Loredana Zbînca (anul g4, prof. univ. dr. Aurel Codoban) Întâlnirea paideică sau despre promisiunea revederii Întâlnirea educativă autentică aduce faţă în faţă două fiinţe mereu dornice de căutări şi împărtăşiri, care au întotdeauna ceva de dat şi de primit, stârnind promisiuni al căror sfârşit va fi mereu amânat. Depăşind numeroase piedici, încălcând anumite reguli această întâlnire ni se dezvăluie ca o promisiune a revederii, anunţând un mister ce nu se vrea a fi descifrat decât data viitoare. Ne face să trăim bucuria şi implicarea unei întâlniri viitoare. Suntem scoşi astfel din anonimat, din starea de indiferenţă şi puşi să descoperim singuri ceea ce are nevoie fiecare. Parcurgând împreună acest drum cele două fiinţe, maestrul şi discipolul se împlinesc reciproc. Nu este atât de important ce şi cât se transmite, ci modul în care fiecare pe rând câştigă: discipolul o stare autentică de împlinire, iar maestrul o relaţie unică şi privilegiată, deoarece „în orice proiect paideic autentic nu claritatea ţintei contează, 1 ci drumul şi înaintarea.” 1 Constantin Cucoş, Educaţia. Iubire, edificare, desăvârşire , p. 19 18 Conferinţa anuală a doctoranzilor Şcolii Doctorale de Filosofie — 4 mai 2018 *** Drd. Bakcsi Botond (anul 1, prof. univ. dr. Veress Carol) Az erőszak politikai elgondolhatóságáról A modern államiság története leírható a társadalmi konfliktusok pacifikálásának, az erőszak visszaszorításának mind teljesebbé váló folyamataként, egészen addig elmenően, hogy az állam vált az erőszak monopóliumának egyetlen legitim birtokosává, ami a törvényi kodifikáció szintjén az erőszak minden formájának tiltásáig terjed. Ezzel szemben napjainkban az tapasztalható, hogy a kapitalizmus egyik legjobban eladható terméke az erőszak lett. Az emberek közötti erőszak tiltásának hagyományos diskurzusaival szemben a kortárs kapitalizmus létrehozza az erőszakos megnyilvánulások megjelenítésének területeit, amelyeket átenged a mindinkább autonómmá váló részrendszereknek (ez entertainment világától kezdve egészen a magánkézben levő biztonsági szervezetekig). E két, látszólag egymással ellentétes tendencia azonban csupán egyazon érem két oldala: a tiltás és az áruvá változtatás logikája azt az illúziót kelti, hogy az erőszak ártalmatlanítható, kivonható a politikai cselekvés és reflexió területéről, azaz, hogy végső soron a politika valamely politikamentes övezetre alapozható. A 20. századi totalitarizmusok, a kortárs terrorizmus azonban éppen a végletes erőszak jelensége mentén vetettek fel egy sor olyan kérdést, amelyek szükségessé teszik a személyes és a társadalmi identitás újragondolásának, az emberi és a nem-emberi szférák elkülöníthetőségének problémáit, ezekkel kapcsolatban pedig a politikai szféra megalapozhatóságának újragondolását. Despre violenţă sub aspectul politicii Istoria statului modern poate fi descrisă ca un proces tot mai amplu al pacificării conflictelor sociale, al respingerii violenţei până la punctul în care statul însuşi a devenit singurul proprietar legitim al monopolului asupra violenţei. Totuşi, experienţa cotidiană din zilele noastre este că violenţa a devenit cel mai bine vândut produs al capitalismului. Regimurile totalitare din secolul al 20-lea sau terorismul din zilele noastre scot la iveală problemele identităţii personale şi sociale, distincţia dintre sferele umanului şi non-umanului, a vieţii politice şi vieţii nude, etc. În lucrarea mea încerc să analizez conceptul de violenţă prin prisma acestor raporturi constitutive ale sferei politice. Drd. Bognár Zoltán Levente (anul g2, prof. univ. dr. Egyed Péter) A liberalizmus etikai alapja és politikai filozófiai következményei Kis János elméletében A kelet-közép európai politikai filozófiai elméletek áttekintése nem lehet teljes az egyik legmeghatározóbb magyarországi szerző, Kis János szövegeinek tanulmányozása nélkül. Az 1989-es rendszerváltás idején, valamint az azt követő húsz évben az ő liberalizmus-értelmezése bizonyult a legnagyobb hatásúnak nem csak a politikai filozófia síkján, hanem a magyarországi liberális ideológia és pártpolitika síkján is. Előadásomban Kis János – a szociálliberális irányzat rawls-i vonulatába sorolható – politikai filozófiai elméletét elemzem, különös tekintettel a liberalizmus etikai magjáról, annak társadalmi cselekvést és politikai döntéshozást érintő követelményeiről, valamint a kapitalizmus és egyenlőség viszonyáról szóló gondolataira. „Cercetări filosofice doctorale în societatea bazată pe cunoaştere” — Rezumate 19 Baza etică a liberalismului şi implicaţiile referitoare la filosofia politică în teoria lui Kis János Descrierea teoriilor de filosofie politică din regiunea noastră a Europei nu poate fi completă fără studierea textelor unuia dintre cei mai influenţi autori maghiari, Kis János. Atât în perioada schimbării sistemului politic din 1989 cât şi în următorii două decenii conceptul lui de liberalism a devenit unul de referinţă nu numai pe plan ştiinţific, dar şi pe plan ideologic, şi prin consecinţă în programele politice şi politicile celui mai important partid liberal din Ungaria. În prelegerea mea analizez teoria de filosofie politică a lui Kis János – care se poate încadra în curentul liberalismului social de natură rawlsiană – cu precădere asupra nucleului etic al liberalismului, ale implicaţiilor acestuia referitoare la acţiunea socială şi procesul decizional politic, respectiv concluziile formulate cu privire la idea de egalitate în contextul sistemului economic capitalist. Drd. Csiki Huba (anul g3, prof. univ. dr. Egyed Péter) A fantáziaidő Az időtárgy problémája: retencionális- protencionális módosulások mozgó invariánsa: ha a fantáziatárgyat már módosult tárgynak fogjuk fel a mintha móduszában, akkor ennek a módosulásnak milyen időiséget tulajdonitunk (a bernaui idókéziratok összefüggésében: kvázi-tárgy) Az időmező problémája: szintén az impressziv módosulások hogyanja: mi képezi a fantáziatudatban az ősbenyomást?- vagy fantáziatudatról csupán akkor beszélhetünk, ha az impressziv tudat betör egy másként strukturált mezőbe, amely az imagináció mezeje? Ha követjük az időtudat husserli leirásának változását amely során az ősbenyomás elveszti megalapozó jellegét, s az idő a protenciók szedimentációjaként értelmeződik: nem képezheti a posszibilitásoknak ez a rendje a fantázia olyan megragadását, amely meghatározó az észlelés rögzitése számára?- mint a fáziskontinuum imaginativ módosulása? Temporalitatea fanteziei Problema obiectului temporal la Husserl: ca şi o invariantă în schimbarea modificărilor retenţional-protenţionale se pune problema, ce temporalitate trebuie să atribuim acestei modificări? În contextul manuscriselor din Bernau este necesară o clarificare a statutului obiectului temporal. Problema câmpului temporal: în conştiinţa fanteziei ce constituie percepţia primară, care este legătura între câmpul fanteziei şi cea a imaginaţiei? Dacă interpretăm protenţionalitatea ca şi posibilitatea primară in constituirea timpului, ar trebui să ne întrebăm ce rol are fantezia în această constituţie: putem vorbii despre o modificare imaginativă? Drd. Dabóczi Géza (anul 1, prof. univ. dr. Egyed Péter) A festészet nyelvezetének hieratikus struktúrája A befogadó, egy festmény szemlélésekor és elemzésekor, a vizuális nyelvtan szabályain és a képet alkotó plasztikai elemek empirikus megközelítésén, meg a racionális elemzéssel leírható felépítésén túl, a festészet nyelvezetének rejtett struktúráival is szembesül. Kutatásom egyik célja eme struktúrák feltárása és meghatározása. Előadásomban a hieratikus struktúra befogadási és értelmezési alapvetését taglalom, ugyanakkor a szakrális művészet lényegét, mibenlétét és bizonyos formajegyeit is felvázolom, a tradicionális művészeti szemlélet jegyében. 20 Conferinţa anuală a doctoranzilor Şcolii Doctorale de Filosofie — 4 mai 2018 Structura criptică, hieratică a limbajului pictural Receptorul operei de artă, pe parcursul contemplării şi analizei unei picturi, dincolo de regulile gramaticii vizuale, de abordarea empirică a elementelor plastice constitutive ale unui tablou şi a construcţiei descriptibile prin analiză raţională, se confruntă şi cu structurile criptice (disimulate) ale limbajului pictural. Unul dintre scopurile cercetării mele e tocmai revelarea (decriptarea) şi descrierea acestor structuri. În expunerea mea, analizez fundamentul receptării şi interpretării acestor structuri criptice, hieratice. În acelaşi timp, descriu, folosind categoriile esteticii tradiţionale, esenţa, natura şi elementele constitutiv-formale ale artei sacre. Drd. Dénes Gabriella (anul 3, prof. univ. dr. Veress Carol) Idegen( )olvasó Az idegenség kérdése állandó, az erre adott válasz pedig körülményről körülményre változik, de minden esetben arra törekszik az ember, mindazt ami/aki idegen, úgy fogja fel, mint hozzá hasonló létezőt. A következőkben annak kérdésével foglalkozom Platón, Derrida, Simmel és Gadamer gondolataira alapozva, hogy egy adott (újság)olvasási helyzetben válhat-e maga az olvasó idegenné. Cititor(ul) străin Întrebarea legată de străin(atate), de faptul/starea de a fi străin, este permanentă. Iar răspunsul dat la această întrebare se schimbă de la caz la caz. În fiecare instanţă încercăm să-l percepem pe străin ca pe o existenţă asemănătoare cu propria-i existenţă. În ceea ce urmează mă voi ocupa cu problema dacă cititorul poate deveni străin intr-un anume context de lectură a unui ziar. Această problemă o voi analiza pe baza ideilor lui Platon, Derrida, Simmel şi Gadamer. Drd. Fám Erika (anul 1, prof. univ. dr. Egyed Péter) Ismétlés. Kép. Képi differencia Az ismétlés mint filozófiai kategória Kierkegaard óta számos kutatási területhez kapcsolódott, többek közt a képelmélethez, a képkutatáshoz. Gilles Deleuze a Différence et répétition (Differenz und Wiederholung) munkájával alapozta meg az ismétléselméletet. A differencia (nem a derridai différance) deleuzi értelemben az ismétlés kontextusában definiálható. Gottfried Boehm a 70-es évek végén bevezette a képi differencia (ikonische Differenz) fogalmát, majdnem párhuzamosan beszélt Deleuze-Guattari a Mille plateaux-ban a machine abstraite (abstrakte Maschine) fogalmáról, amelyet többek közt az arc, mint kép meghatározásához kapcsoltak. Előadásomban az ismételt kép és a képi differencia összefüggésrendszeréről beszélek, konkrét példák (vizuális művészeti és filmes alkotások) segítségével. A képi differencia nem-nyelvi jellegű működésére, struktúrájára kívánok többek közt rávilágítani. Repetiţie. Imagine. Diferenţă iconică Repetiţia ca categorie filosofică se conectează la mai multe domenii de cercetare, printre altele la teoria imaginii. Gilles Deleuze a creat fundamentele teoriei repetiţiei prin lucrarea Différence et répétition (Differenz und Wiederholung ). Diferenţa (nu este identică cu termenul de différance introdus de Derrida) în contextul analizei deleuziene este legat de repetiţie. Gottfried Boehm în anii 70 a introdus termenul „Cercetări filosofice doctorale în societatea bazată pe cunoaştere” — Rezumate 21 ikonische Differenz — diferenţa iconică —, iar Deleuze-Guattari în Mille plateaux au vorbit despre machine abstraite, având aproape aceleaşi sensuri. În prelegerea mea doresc să analizez conexiunile dintre imaginea repetată şi diferenţa iconică, ilustrând cu exemple concrete din artele vizuale. Printre altele doresc să reflectez şi la structura non-verbală a diferenţei iconice. Drd. Gál József (anul g3, prof. univ. dr. Egyed Péter) A fenomenalizáció sematizmusa, az individuáció ritmusa és fenomenológia antropológia Marc Richirnél Bemutatónkban Marc Richir „Fenomenológiai vizsgálódásainak” IV. és V. köteteiben tárgyalt alapfogalmait és ezek előfeltevéseit, jelesül a fenomenalizációs sematizmust az individuációs ritmust és ezen fogalmak tisztását követően körvonalazható „fenomenológiai antropológiát” tesszük vizsgálódásaink tárgyának. Schematismul fenomenalizării, ritmul individuării şi antropologie fenomenologică la Marc Richir În prezentarea noastră ne vom concentra pe tezele şi presupoziţiile de bază din volumule IV şi V din „Cercetările fenomenologice” ale lui Marc Richir în privinţa schematismului, ritmului şi a unei posibile „antropologii fenomenologice”. Drd. Gergely P. Alpár (anul g3, prof. univ. dr. Veress Carol) Érvelési hibák a kortárs filozófiában John Searle a Beszédaktusok c. könyvének egyik fejezetében három a kortárs filozófiában megjelenő érvelési hibára hívja fel a figyelmet. Ezek sorra a naturalista hiba, a beszédaktushiba és az állítással kapcsolatos hiba. Searle mindhárom hiba gyökerét a jelentés használatra való redukálására vezeti vissza. Előadásomban a Searle érveit vizsgálom meg, ugyanakkor olyan potenciális ellenérveket próbálok megfogalmazni, amelyek szembeállíthatók a searle-i elgondolással. Greşeli de argumentare în filosofia contemporană John Searle într-unul dintre capitolele cărţii sale intitulată Actele de vorbire ne atrage atenţia asupra trei greşeli de argumentare care apar în filosofia contemporană. Greşelile sunt următoarele: greşeala naturalistă, greşeala actului de vorbire şi greşeala legată de afirmaţie. Conform lui Searle rădăcina acestor greşeli trebuie căutată în concepţia de a reduce înţelesul cuvintelor la utilizarea acestora. În lucrarea de faţă voi analiza argumentele lui Searle şi în acelaşi timp voi încerca să formulez potenţiale contraargumente împotriva concepţiei sale. Drd. Incze Evelyn Rebeka (anul 2, prof. univ. dr. Veress Carol) Cselekvés- és rendszerelmélet összekapcsolása a habermasi társadalomelméletben A dolgozatomban elsősorban azokat a társadalomelméleti cselekvéstartományokat szeretném vizsgálni, melyek a társadalmi integráció szempontjából sajátos dinamikával rendelkeznek. Ezek kapcsán szembetűnő, ahogyan az individuális és kollektív cselekvések bizonyos esetekben strukturálisan meghatározott jelleget öltenek, ezáltal pedig társadalmi rendszerek (és alrendszerek) funkcionálisan leírt formális keretébe illeszthetőek. 22 Conferinţa anuală a doctoranzilor Şcolii Doctorale de Filosofie — 4 mai 2018 Habermas kétszintes, rendszer- és életvilág konstrukción alapuló társadalomelméletében különös relevanciát nyer az a szempont, mely szerint a nyilvánosság és a privátszféra a gazdasági, valamint az adminisztratív rendszerrel ellentétben nem írható le csupán médiumok köré szerveződő folyamatok közegeként. E meglátás viszonylatában előtérbe kerül a funkcionalizmus problémaköre, valamint a cselekvés- és rendszerelméleti mechanizmusok egymásból való levezethetőségének nehézségi pontjai is. Conectarea teoriei acţiunii şi a teoriei sistemelor în teoria socială a lui Habermas În această lucrare aş dori să examinez în primul rând acele arii teoretice ale acţiunii sociale, care au o dinamică specifică pentru integrarea socială. În acest context este surprinzător faptul că acţiunile individuale şi colective în unele cazuri sunt definite în mod structural şi pot fi astfel integrate în cadrul formal al sistemelor (şi subsistemelor) sociale. În teoria socială duală a lui Habermas, bazată pe construirea sistemului şi a lumii vieţii iese în evidenţă faptul, că sectorul public şi cel privat, contrar sistemului economic şi administrativ, nu poate fi interpretat doar ca un mediu concentrat in jurul unor medii specifice. În urma acestei perspective se reflectă atât problema funcţionalismului cât şi dificultatea derivării mecanismelor acţiunii şi teoriei sistemelor unul din celălalt. Drd. Jánó Enikő (anul 2, prof. univ. dr. Egyed Péter) Kriticizmus, intuíció, értelem. Henri Bergson hatása T. S. Eliot kritikai munkásságában T. S. Eliot kriticizmusa folyamatos dialógusban és polemikus viszonyban mutatkozik Bergson filozófiájával. Előadásomban ismertetem Eliot és Bergson filozófiai gondolatainak közös pontjait és eltéréseit a valóság és a tapasztalat, az értelem és intuíció mentén. Bergson és Eliot szerint az élet észlelő eszköze az értelem. Az intuícióval kerekedhetünk felül a nehézségeken és ezzel a szubjektumot és az objektumot egymástól el nem különülve észleljük. A tudat úgy tűnik, Eliot szerint attól a világtól függ, ami cserében tőle függ, és sehol máshol nem találunk rá az eredetire és véglegesre. Criticism, intuiţie, intelect. Influenţa filozofiei lui Henri Bergson în criticismul lui T. S. Eliot Criticismul lui T. S. Eliot este in raport de dialog şi polemică cu ideile filosofice a lui Henri Bergson. În disertaţia încerc să prezint punctele comune şi de diferenţe între temele filosofice a lui Eliot şi Bergson. Intelectul este un instrument de percepţie al vieţii. Intelectul ne dă la posibilitatea de-a depăşi dificultăţile prin percepţia totodată al subiectului şi al obiectului. Conştiinţa în viziunea eliotană, este dependent de realitatea, care, în schimb, depinde de conştiinţa însuşi, şi nu regăsim în nici-un parte originalul şi definitivul. Drd. Karácsonyi Zsolt (anul 3, prof. univ. dr. Egyed Péter) A televízió és a semmi Mi a televízió, miért semmivel telített? A válasz a tévé, mint tömegkommunikációs eszköz szerkezeti sajátosságaiban keresendő, és abban, hogy miközben újabb és újabb világokat hoz létre, ő maga is külön világ, más világok által létrehozott, csak a közvetítettségben tetten érhető jellemzőkkel. „Cercetări filosofice doctorale în societatea bazată pe cunoaştere” — Rezumate 23 Televiziunea şi vidul Ce este televiziunea, de ce are viziune, de ce e plin de neant? Răspunsul se poate găsi în structura specifică a televiziunii şi în faptul: în timp ce continuă să aducă la suprafaţă, la viaţă noi şi noi lumi, şi televiziunea, ca formă mass-media se confirmă a fii o lume bine închegată de alte lumi, o lume care nu poate fii desluşit, doar prin noţiunile legate de transmisie. Drd. Kótai Levente Csaba (anul g1, prof. univ. dr. Egyed Péter) Lelkiismeret az államban és a globalizált világban A vesztfáliai béke következményei átrajzolták Európa politikai, kulturális és morális térképét. Létrejön egy olyan élettér, amelynek előterében a polgárság áll, mint az erősödő harmadik rend. Koselleck államelméletében a morálisan autonóm polgárság és a felvilágosult abszolutista uralkodó viszonya határozza meg a modern nemzetállam kialakulását. Kissinger a huszadik és huszonegyedik századi világrend kialakulásának egyik előfeltételeként szintén a morálisan autonóm személyét jelöli meg. Ennek az embertípusnak az első komoly szerepvállalását szintén a vesztfáliai békéhez köti. Az előadásba a globalizáció úgy jelenik meg, mint egy sajátosan európai látásmódra épülő világrend, mely más világrend-elképzelésekkel kölcsönhatásban fejti ki hatását. Conştiinţa în stat şi în lumea globalizată Consecinţele păcii din Westphalia au transformat harta politică, culturală şi morală a Europei. Apare un spaţiu în care cetăţenia se află în prima linie. În teoria lui Koselleck statul naţional modern se naşte din contactarea cetăţeniei şi a absolutismului. În acest contact cetăţenia biruieşte o autonomie morală iar domnitorul reprezintă autonomia politică. Kissinger marchează că în secolul XX şi XXI individul care este autonom din punctul de vedere al moralităţii iarăşi primeşte un rol principal, dar acum pe scena globalizării. În prezentarea mea globalizarea este doar unul dintre ordinele mondiale prezente, care sunt în interacţiune. Drd. Máté Adél (anul 1, prof. univ. dr. Veress Carol) A demokrácia megújulási/megújítási lehetőségei a politikai részvétel alapján A kortárs demokrácia igazi kihívása, hogy ne csak kormányzati formaként, hanem életmódként is létezzen. Az igazi politika ugyanis ott kezdődik, ahol megszűnnek a tradicionális jogcímek és a hatalom kisajátítása, s a polgárok demokratikus érzületére és részvételére épülő, dinamikus politikai élet alakul ki. Véleményem szerint a mai demokrácia problémája a politikai részvétel növelésével orvosolható, ugyanis ha a közügyeket a polgárok a magukénak is érzik, akkor nem csak érdekcsoportok, társaságok ellenőrizhetik a hatalmat, hanem az egyenlőség elveire épülő társadalom minden tagja részt vehet ebben. Kutatásom során ezt a problémát szem előtt tartva olyan életképes demokratikus participatív eljárásokat keresek, amelyek serkentik a polgárok közvetlen részvételét a politikai életben, s ezáltal elősegítik a hatalom decentralizációját. 24 Conferinţa anuală a doctoranzilor Şcolii Doctorale de Filosofie — 4 mai 2018 Posibilitatea reînnoirii democraţiei pe baza participării politice Adevărata provocare a democraţiei contemporane este ca ea să nu existe numai ca formă de guvernare ci şi ca formă de viaţă. Adevărata politică începe acolo unde se termină drepturile tradiţionale şi exproprierea puterii şi ia naştere o viaţă politică dinamică bazată pe simţul democratic şi participarea cetăţenilor. După părerea mea, problema democraţiei contemporane se poate rezolva prin sporirea participării politice. Dacă problemele civice sunt însuşite de către cetăţeni atunci nu numai grupuri de interese, companii domină puterea ci toţi participanţii societăţii civile pot participa în exercitarea puterii bazată pe principiul egalităţii. Pe parcursul studiului meu, având în vedere această problemă caut procedee viabile pentru motivarea participării masive a cetăţenilor la viaţa politică contribuind în acest fel la descentralizarea puterii. Drd. Molnár Péter (anul 3, prof. univ. dr. Veress Carol) Vágykonstellációk és ezek sorsa. Kojève és Lacan Lacan ismert vágy-definíciója szerint az ember vágya a Másik vágya. A vágyat nem lehet egy konkrét metafizikai szubsztanciára visszavezetni, hanem az emberek alkotta világ működésének folyományaként, annak termékeként kell felfognunk. A vágyak e kölcsönös egymásra hatása hozza létre a szubjektumok által alkotott vágykonstellációkat, olyan együttállásokat, amelyekkel, a pszichoanalízis szerint, az interszubjektív viszonyok, vagy akár a társadalmi állapotok is, leírhatók. Gyakran felmerül, hogy e koncepció mögött Alexandre Kojève Hegel-olvasata áll, pontosabban annak központi eleme, a hegeli úr-szolga viszony, amelyet Kojève a mindenkori interszubjektív viszonyok modelljének szán, s amelyet végül egy történelemfilozófiai horizontba, a történelem vége gondolatának horizontjába illeszt be. Hogyan függ össze Kojève e modellje a lacani vágy-koncepcióval, illetve milyen megvilágításba kerül pszichoanalitikus perspektívából a történelem végének elmélete? Constelaţii ale dorinţei şi soarta acestora. Kojève şi Lacan Conform definiţiei cunoscute lui Lacan, dorinţa omului este dorinţa Celuilalt. Dorinţa nu poate fi atribuită unei substanţe metafizice, ci este produsul unei interacţiuni ai subiecţilor, care alcătuiesc lumea umană. Această interacţiune reciprocă ale dorinţelor creează constelaţii de dorinţe, structuri, prin care, conform psihanalizei, se pot descrie relaţiile intersubiective sau chiar şi fenomene sociale. Acest concept al dorinţei îşi are însă rădăcina în opera lui Alexandre Kojève, care în lucrarea sa întitulată ”Introducere în lectura lui Hegel”, oferă o interpretare a lui Hegel concentrată pe dialectica stăpân şi sclav, care o consideră un model al relaţiilor intersubiective, şi care va fi amplasată în orizontul unei filozofii a istoriei, mai exact în teoria sfârşitului istoriei. Care este relaţia între dorinţa lacaniană şi modelul lui Kojève, respectiv cum arată teoria sfârşitului istoriei dintr-o perspectivă psihanalitică? Drd. Péter János (anul g1, prof. univ. dr. Veress Carol) A Taichi elméleteinek értelmezései a Távol-Kelet–Nyugat közötti párbeszéd tekintetében Kína nyitása után számos kínai mozgáskultúra terjedt el a nyugati világban, ezek közül kiemelkedő helyen található a Taichi mozgáskultúrája. Kutatásomban a Távol-Kelet–Nyugat közötti párbeszédet vizsgálom, a kínai mozgáskultúrák vonatkozásában. A Taichi elméleteinek számbavételekor több fontos kategóriáról beszélhetünk, mint a Medication motion, Meditation motion, valamint életfilozófiákról. A kutatásomban a Taichi ezen „Cercetări filosofice doctorale în societatea bazată pe cunoaştere” — Rezumate 25 elméleteinek az értelmezésével foglalkozom; a Kelet–Nyugat között zajló párbeszéd vizsgálatánál a hermeneutikai értelmezést részesítem előnyben. Interpretarea teoriilor Taichiului în dialogul dintre Orientul Îndepărtat şi Occident După deschiderea din partea Chinei multe forme de mişcări se răspândesc în Occident, dintre care un loc important ocupă forma de mişcare al Taichiului. Consider important studiul dialogului dintre Orientul Indepărtat şi Occident în perspectiva artelor marţiale chinezeşti, precum este şi în cazul Taichiul. Privind teoriile Taichiului se poate vorbi despre mai multe feluri de interpretare, ca Medication motion, Meditation motion, filosofii de viaţă. În cercetarea acestor teorii interpretarea hermeneutică ocupă un loc important. Drd. Petki Pál (anul g1, prof. univ. dr. Egyed Péter) A fundamentálontológiai igazságértelmezésben megfigyelhető ontológiai radikalizációk A kimondottan igazságtematikus írásait megelőzően az igazság kérdését Heidegger a Lét és idő ben is vizsgálat tárgyává teszi, elsősorban a témában klasszikusnak számító megegyezés-elmélet kijelentés-igazságának elemzésére összpontosítva, amelynek során sajátos, fundamentálontológiai alapvetésű fenomenológiai értelmezési horizontot működtet. Az interpretáció tétje az igazságnak a hagyományos „szubjektum-objektum” hermeneutikai alapállást meghaladó, a jelenvalólét világban-benne-létének „összetett fenomenalitása” fényében megragadható, eredendőbb fenomenalitásként való felmutatása. Úgy ítélem meg, hogy ezekben a heideggeri fejtegetésekben egyfajta fokozódó, több lépésben megvalósuló ontológiai radikalizáció tendenciája fedezhető fel, amely a fundamentálontológiai-fenomenológiai értelmezési horizontba transzponált „megfelelés-igazság” fogalmát a jelenvalólét létben-szituáltságának a kijelentésénél messzemenően fajsúlyosabb ontológiai státuszára való tekintettel értelmezi át, illetve ezen túlmenően a későbbi létigazság jelentésállományára utaló elemeket is tartalmaz. Előadásomban alapvetően ezeknek az értelem-egységeknek a kimutatására teszek kísérletet. Radicalizări ontologice identificabile în interpretarea fundamental-ontologică a adevărului Înaintea scrierilor axate propriu-zis pe tema adevărului, Heidegger abordează problema adevărului în principal în Fiinţă şi timp, concentrându-se în primul rând asupra analizei conceptului clasic al adevărului-corespondenţă, dintr-un punct de vedere specific ontologiei fundamentale. Miza acestei interpretări o constituie considerarea adevărului drept caracteristică existenţială a modului de situare a Dasein-ului în lume, ca atare drept fenomenalitate originară, dincolo de dihotomia subiect-obiect instituită în interpretările tradiţionale. Consider că în această analiză heideggeriană poate fi surprinsă un fel de radicalizare a conceptului tradiţional de adevăr în direcţia unei entităţi ontologice mai puternice, prin transformarea sensului noţiunii de adevăr din atribut propoziţional în caracteristică esenţială a modului de a fi a omului în lume, conţinând totodată şi elemente ale conceptului de adevăr al fiinţei, constituit ca atare mai târziu în gândirea heideggeriană. În lucrarea mea mă voi referi în principiu la argumentarea celor de mai sus. 26 Conferinţa anuală a doctoranzilor Şcolii Doctorale de Filosofie — 4 mai 2018 Drd. Rácz Norbert Zsolt (anul 2, prof. univ. dr. Egyed Péter) Aranyosrákosi Székely Mózes Észtan című művének elemzése Az előadás és az azt követő tanulmány célja bemutatni Aranyosrákosi Székely Mózes filozófia tanárnak az 1843-ban megjelent Észtan (azaz Metafizika) című kötetét. A könyv deklarált módon hegeli szellemben kívánja bemutatni tárgyát, az ismertetés révén pedig a magyar Hegel-recepció egy sajátos állomását szeretnénk ismertetni. A kutatás révén szeretnénk betekintést nyerni a szöveg forrásaiba, az elsődleges hegeli szövegek használatába, valamint abba, hogy e könyv mi módon viszonyul a korábbi elsősorban német és magyar nyelven megjelent összefoglalásokhoz. A tágabb, doktori kutatás keretében a várt részeredmény által szeretnénk firtatni azt, hogy mikor, hogyan és kik által gyakorolt oly meghatározó hatást a magyar unitárius teológiára a 19. századi német idealizmus. Analiza volumului intitulat „Észtan”, scris de către Aranyosrákosi Székely Mózes Scopul prelegerii şi mai apoi al studiului este prezentarea volumului intitulat „Észtan” (adică Metafizică) creat de profesorul de filosofie Aranyosrákosi Székely Mózes apărut în anul 1843. Cartea prezintă în mod declarat metafizica prin prisma hegelianismului, iar analiza volumului doreşte să evoce o staţie aparte a recepţiei maghiare a marelui filosof german. În decursul cercetării antemergătoare studiului dorim să găsim izvoarele primare hegeliene, totodată dorim să înţelegem în ce fel face uz de textele secundare germane şi maghiare apărute mai curând. În prisma cercetării doctorale mai ample ţelul propus este să înţelegem în ce fel, când şi prin cine a avut o influenţă atât de importantă idealismul german asupra teologiei unitariene maghiare. Drd. Szabó Tamás (anul g2, prof. univ. dr. Egyed Péter) A nemzet fogalmának problematikája a rendszerváltás utáni magyar és román parlamenti vitákban A kelet-közép-európai államok rendszerváltásának időszakában a politikai rendszerrel és a piacgazdasággal kapcsolatos problémák mellett a nemzet meghatározásának a kérdése is megjelent a politika napirendjén. A bemutató két szomszédos állam Magyarország és Románia parlamentjeiben lefolytatott, a nemzet meghatározása szempontjából lényegesebbnek tekintett viták áttekintésére tesz kísérletet és azt vizsgálja, hogy a magyar—román alapszerződésről, a státustörvényről, valamint a kettős-állampolgárságról szóló parlamenti vitákban megjelenő eltérő nemzetkoncepciók mennyiben befolyásolták a két állam viszonyát és az erdélyi magyar kisebbség helyzetét. Problematica conceptului „naţiune” în dezbaterile parlamentare din Ungaria şi România după 1989 După schimbarea regimului comunist din Europa Centrală şi de Est, pe lângă problemele legate de sistemul politic şi de economie de piaţă a apărut şi necesitatea redefinirii a conceptului de naţiune pe agenda politică. Prezentarea de faţă încearcă să revizuiască dezbaterile parlamentare cele mai relevante din perspectiva definirii naţiunii din Ungaria şi România, două state învecinate şi are în vedere examinarea măsurii în care diferite concepte în dezbaterile parlamentare, privind tratatul de bază româno—maghiară, legea statutului şi dubla cetăţenie, au influenţat relaţiile bilaterale şi situaţia minorităţii maghiare din Transilvania. „Cercetări filosofice doctorale în societatea bazată pe cunoaştere” — Rezumate 27 Drd. Vincze Csilla (anul 3, prof. univ. dr. Egyed Péter) A spiritualitás és transzcendencia vallástól független megközelítése Ahogy a transzcendens a vallásos eszmetörténet fundamentális fogalmaként vált ismertté, ugyanúgy a spiritualitást is hajlamosak vagyunk ledegradálni a természetfeletti erőkbe vetett hit gyakorlására. Különböző lélekértelmezések bemutatásával szeretnék rávilágítani arra az interdiszciplinárisan elfogadott tényre, hogy az ember alapvető jellemvonása a spiritualitás. Végül Viktor Frankl nézőpontjából mutatok rá arra, hogy miért olyan jelentős ez a szellemi rész, amely képessé teszi az embert az öntranszcendenciára. Abordarea spiritualităţii şi a transcendenţei independent de religie Aşa cum transcendentul a devenit cunoscut ca concept fundamental al istoriei ideologiei religioase, suntem înclinaţi, de asemenea, să degradăm spiritualitatea la exercitarea încrederii în forţele supranaturale. Prezentând diverse interpretări referitoare la problema sufletului, aş dori să scot în evidenţă faptul acceptat din punct de vedere interdisciplinar conform căreia spiritualitatea este o caracteristică fundamentală a omului. În final voi arăta din perspectiva lui Victor Frankl, de ce este atât de important acest element intelectual, care permite omului auto-transcendenţa. Drd. Virginás Petru (anul g1, prof. univ. dr. Egyed Péter) Filmfesztivál-filozófia A 2016. és 2017. évi kolozsvári TIFF nemzetközi filmfesztivál rendezvényein végzett résztvevői megfigyelésekre támaszkodva, a dolgozat az esztétikai tapasztalat mibenlétét az affektus, illetve affektum, valamint a szubjektum- és szubjektivitás filozófiai megközelítésein keresztül építi fel Félix Guattari és Gilles Deleuze egyes tanulmányai alapján, illetőleg az említett teoretikusok néhány kortárs recepciójának az alapos olvasás módszerén keresztül való összevetésével. O filosofie a festivalului de film Pornind de la cercetare participativă efectuată la ediţiile din 2016 şi 2017 ale TIFF (Festivalul Internaţional de Film Transilvania), prezentarea abordează experienţa estetică visavi de festival prin prisma teoriei afectului şi a conceptelor de subiect şi subiectivitate prezentate în câteva studii şi cărţi ale lui Félix Guattari şi Gilles Deleuze, respectiv în câteva recepţii contemporane ale acestora, printr-o comparaţie bazată pe lectură tip ‘close reading'.